PMIndiaData/PMIndiaSum huggingface dataset:
వాషింగ్ టన్ డిసి లో భారతీయ సముదాయంతో సంభాషించిన ప్రధాన మంత్రి

ప్రధాన మంత్రి శ్రీ నరేంద్ర మోదీ వాషింగ్ టన్ డిసి లో భారతీయ సముదాయంతో సంభాషించారు. భారతదేశం నుండి ఎప్పుడు మంచి వార్తలు వచ్చినా ప్రవాసీ భారతీయులు సంతోషించారని, భారతదేశం సరికొత్త శిఖరాలకు ఎదగాలని అభిలషించారని ఆయన అన్నారు. అమెరికా ఆర్థిక వ్యవస్థకు తోడ్పాటును ఇవ్వడంలో ప్రవాసీ భారతీయులు పోషిస్తున్న పాత్రను గురించి ఆయన మెచ్చుకొన్నారు. భారతదేశంలోని ప్రజలు ఇప్పుడు అవకాశాలు సంపాయించుకొంటున్నారని, వారు అనువైన వాతావరణాన్ని పొందగలుగుతున్నారని ప్రధాన మంత్రి చెప్పారు. త్వరలోనే వారు దేశాన్ని పరివర్తన వైపు నడపగలరన్న విశ్వాసాన్ని వ్యక్తం చేశారు. గత మూడు సంవత్సరాలలోనూ కేంద్ర ప్రభుత్వంపై అవినీతి ఆరోపణ ఒక్కటి కూడా రాలేదు అని ప్రధాన మంత్రి స్పష్టంచేశారు. అవినీతిని తగ్గించడంలో సాంకేతిక విజ్ఞానం పాత్రను గురించి ప్రధాన మంత్రి చెప్పుకువచ్చారు. లబ్ధిని నేరుగా బదలాయించే విధానం (డిబిటి) లోని ప్రయోజనాలను గురించి ఆయన వివరిస్తూ, ఇది సబ్సిడీ మరింత ఉత్తమంగా పంపిణీ కావడంలో సహాయపడిందని, లీకేజీని చాలా వరకు అరికట్టిందని ఆయన అన్నారు. ఎల్ పిజి సబ్సిడీని వదలివేసుకున్న కుటుంబాలను ఆయన అభినందించారు. 5 కోట్ల పేద కుటుంబాలకు ఎల్ పిజి కనెక్షన్ లను సమకూర్చాలనేది తన సంకల్పమని ఆయన తెలిపారు. ‘‘నేను అభివృద్ధి చెందుతున్న భారత్ ను గురించి ఆలోచించినప్పుడల్లా, ఆరోగ్యవంతమైనటువంటి భారతదేశాన్ని గురించి, మరీ ముఖ్యంగా మన దేశపు మహిళలు, చిన్నారులకు చక్కటి స్వస్థత ను సమకూర్చడం గురించే ఆలోచిస్తుంటాను’’ అని ఆయన అన్నారు. సాంకేతిక విజ్ఞానం చోదక శక్తి ఉండే పరిపాలనను అందించడం ద్వారా, ఒక ఆధునిక భారతదేశాన్ని ఆవిష్కరించవచ్చని ప్రధాన మంత్రి చెప్పారు. ప్రభుత్వం, సముచితమైన విధానాలు అమరినాయా అంటే, భారతదేశ ప్రజల ఆకాంక్షలను నెరవేర్చడం సాధ్యపడుతుంది అని ఆయన అన్నారు. ఉగ్రవాదాన్ని గురించి ప్రధాన మంత్రి మాట్లాడుతూ, ఇది రువ్వుతున్న బెదరింపును ప్రస్తుతం ప్రపంచం అర్థం చేసుకొందని చెప్పారు. ఈ సందర్భంలో, ప్రధాన మంత్రి భారతదేశం ఇటీవల చేపట్టిన సర్జికల్ స్ట్రయిక్స్ ను గురించి వివరించారు. విదేశీ వ్యవహారాల మంత్రిత్వ శాఖ పోషిస్తున్న పాత్రను గురించి కూడా, మరీ ముఖ్యంగా, ఆ శాఖ మంత్రి శ్రీమతి సుష్మ స్వరాజ్ ప్రపంచ వ్యాప్తంగా దురవస్థలో చిక్కిన వారిని ఆదుకోవడంలో చేస్తున్న కృషిని ప్రధాన మంత్రి మెచ్చుకొన్నారు.
ప్రధాని మోదీతో శ్రీలంక మాజీ అధ్యక్షురాలు చంద్రిక కుమారతుంగ భండార నాయకే సమావేశం

శ్రీలంక మాజీ అధ్యక్షురాలు చంద్రిక కుమారతుంగ భండార నాయకే. ప్రధాన మంత్రి నరేంద్ర మోదీతో ప్రత్యేకంగా సమావేశమయ్యారు. భారత్లో జరుగుతున్న “సంవాద్- హిందు, బౌద్ధం మధ్య సంఘర్షణ దూరం చేయటం, పర్యావరణ స్పృహ” సదస్సులో పాల్గొనేందుకు ఆమె భారత్కు వచ్చిన ఆమె ప్రధానితో భేటీ అయ్యారు. ఇటీవల శ్రీలంకలో జరిగిన పార్లమెంటు ఎన్నికలను ప్రశాంతంగా, అన్ని భాగస్వామ్యాల పక్షాల సహకారంతో విజయవంతంగా నిర్వహించి.. దేశంలో ప్రజాస్వామ్యాన్ని బలోపేతం చేయటంపై ప్రధాని మోదీ.. శ్రీలంక మాజీ అధ్యక్షురాలిని అభినందించారు. భారత-శ్రీలంక దేశాల మధ్య సంబంధాలు బలోపేతం కావటంలో చంద్రిక కుమారతుంగ చూపించిన చొరవను ప్రధాన మంత్రి అభినందించారు. శ్రీలంక లోని అన్ని వర్గాల మధ్య సయోధ్య కుదిరి.. సామాజిక సామరస్య పూర్వక వాతావరణం ఏర్పడటంలో ఆ దేశ చట్టాల ఆధారంగా అన్ని వర్గాలకు మేలు జరగటంలో.. చంద్రిక కుమారతుంగ కీలక పాత్ర పోషిస్తారని ప్రధాని ఆశాభావం వ్యక్తం చేశారు. శ్రీలంకతో భారతదేశం ఎప్పటికీ సుహ్రుద్భావ వాతావరణం కొనసాగిస్తుందని ప్రధాని మోదీ పునరుద్ఘాటించారు. రెండు దేశాల మధ్య చరిత్ర, సంస్కృతి విషయంలో లోతైన సంబంధాలున్నాయని తెలిపారు. భారత-శ్రీలంక దేశాల మధ్య భవిష్యత్తులోనూ ఈ బంధం కొనసాగేందుకు ఆ దేశ ప్రధాన మంత్రి, అధ్యక్షుడితో కలిసి పనిచేస్తామని భారత ప్రధాని నరేంద్ర మోదీ తెలిపారు.
భారత దేశం, బంగ్లాదేశ్ ల మధ్య రెండో క్రాస్ బార్డర్ ట్రాన్స్ మిషన్ ఇంటర్ కనెక్షన్ సిస్టమ్ ను  సంయుక్తంగా అంకితం చేసిన ప్రధాన మంత్రి శ్రీ నరేంద్ర మోదీ, బంగ్లాదేశ్ ప్రధాని షేక్ హసీనా

భారత దేశం, బంగ్లాదేశ్ ల మధ్య రెండో క్రాస్ బార్డర్ ట్రాన్స్ మిషన్ ఇంటర్ కనెక్షన్ సిస్టమ్ ను ప్రధాన మంత్రి శ్రీ నరేంద్ర మోదీ, బంగ్లాదేశ్ ప్రధాని షేక్ హసీనా లు ఈ రోజు వీడియో కాన్ఫరెన్సింగ్ ద్వారా అంకితం చేశారు. ఇది త్రిపుర లోని సూర్యమణి నగర్ ను బంగ్లాదేశ్ లోని దక్షిణ కమిలా తో కలుపుతుంది. అగర్తలా కు బంగ్లాదేశ్ లోని కాక్స్ బజార్ కు మధ్య 10 జి బి పి ఎస్ ఇంటర్ నెట్ అనుసంధాన సదుపాయానికి సంబంధించిన ప్రసారాలను కూడా ఈ ఇరువురు నేతలు అంకితం చేశారు. ఈ సందర్భంగా ప్రధాన మంత్రి ప్రసంగిస్తూ, భారత – బంగ్లాదేశ్ సంబంధాలలో ఇది ఒక చరిత్రాత్మక తరుణం అని పేర్కొన్నారు. భారత దేశంతో బంగబంధు షేక్ ముజిబుర్ రహ్మాన్ నెరిపిన సన్నిహిత సంబంధాన్ని గురించి ఆయన గుర్తు చేశారు. ఇటీవలి కాలంలో రెండు దేశాల మధ్య సహకారానికి పలు దారులు తెరుచుకొన్నాయని పేర్కొన్నారు. బంగబంధు ఆలోచనలను, దార్శనికతను ముందుకు తీసుకు వెళ్తున్నందుకు బంగ్లాదేశ్ ప్రధాని షేక్ హసీనా ను ప్రశంసించారు. భారత దేశ తూర్పు ప్రాంతంలో ఒక సరికొత్త ఇంటర్ నెట్ ప్రవేశ ద్వారం తెరుచుకుంటున్న పరిణామం అపారమైన ప్రాముఖ్యం కలిగిన పరిణామమని ప్రధాన మంత్రి అన్నారు. ఇది ఈ ప్రాంతంలో కమ్యూనికేషన్ లకు ఉత్తేజాన్ని ఇవ్వడం ద్వారా ఈశాన్య రాష్ట్రాలకు ఎంతో మేలు చేయగలదని ఆయన చెప్పారు. ఈ మధ్య ఉభయ దేశాల నడుమ రహదారుల అనుసంధానం, డిజిటల్ అనుసంధానం సహా మరిన్ని విధాలుగా ఇతోధిక అనుసంధానం చోటు చేసుకున్నట్లు ఆయన వివరించారు. బంగబంధు ఉపగ్రహ ప్రయోగానికి బంగ్లాదేశ్ కు అన్ని విధాలా అండదండలు అందిస్తామని ప్రధాన మంత్రి వెల్లడించారు. ఈ రోజు జరుగనున్న టి-20 క్రికెట్ మ్యాచ్ సందర్భంగా ఇరు దేశాల క్రికెట్ జట్లకు ఆయన శుభాకాంక్షలు తెలిపారు.
ఔషధ రంగ తొలి ప్రపంచ ఆవిష్కరణ సదస్సును ప్రారంభించిన ప్రధానమంత్రి

ప్రధానమంత్రి శ్రీ నరేంద్ర మోదీ ఔషధ రంగానికి సంబంధించిన తొలి ‘ప్రపంచ ఆవిష్కరణ సదస్సు’ను ప్రారంభించారు. కేంద్ర మంత్రి డాక్టర్‌ మన్‌సుఖ్‌ మాండవీయ కూడా ఈ కార్యక్రమంలో పాల్గొన్నారు. ఈ సందర్భంగా ప్రధాని మాట్లాడుతూ- ఈ మహమ్మారి ఔషధ రంగంపై నిశిత దృష్టి సారించేలా చేసింది. జీవనశైలి అయినా… మందులైనా… వైద్య సాంకేతికత అయినా.. టీకా అయినా.. ఆరోగ్య సంరక్షణకు సంబంధించిన ప్రతి అంశం గడచిన రెండేళ్లుగా ప్రపంచ దృష్టిని ఆకర్షించింది. ఈ నేపథ్యంలో భార‌త ఔష‌ధ ప‌రిశ్ర‌మ కూడా సదరు స‌వాలుకు దీటుగా ఎదిగిందని ప్రధానమంత్రి అన్నారు. ఆ మేరకు “భారత ఆరోగ్య సంరక్షణ రంగం సముపార్జించిన ప్రపంచవ్యాప్త విశ్వాసమే ఇటీవలి కాలంలో భారతదేశానికి ‘ప్రపంచ ఔషధ కేంద్రం’గా పేరు తెచ్చింది” అని శ్రీ మోదీ అన్నారు. “ఆరోగ్యం అనే పదానికి మా నిర్వచనంలో ఎలాంటి హద్దులూ లేవు. మొత్తం మానవాళి శ్రేయస్సు మాకు ముఖ్యం… కోవిడ్-19 ప్రపంచ మహమ్మారి సమయంలో ఈ స్ఫూర్తిని మేం ప్రపంచ మొత్తానికీ స్పష్టం చేశాం” అని ప్రధానమంత్రి నొక్కిచెప్పారు. మహమ్మారి సమయాన “మహమ్మారి తొలిదశలో 150 దేశాలకు ప్రాణరక్షక మందులతోపాటు వైద్య పరికరాలను మేం ఎగుమతి చేశాం. అలాగే ఈ ఏడాదిలో దాదాపు 100 దేశాలకు 65 మిలియన్లకుపైగా కోవిడ్ టీకాలను కూడా ఎగుమతి చేశాం” అని ప్రధాని గుర్తుచేశారు. ఔషధాన్వేషణ, వినూత్న వైద్య పరికరాల రూపకల్పనలో భారతదేశాన్ని అగ్రగామిగా తీర్చిదిద్దగల ఆవిష్కరణల కోసం ఒక పర్యావరణ వ్యవస్థను సృష్టించగలమని ప్రధాని ఆశాభావం వ్యక్తం చేశారు. ఈ దిశగా భాగస్వాములందరితోనూ విస్తృత సంప్రదింపుల ఆధారంగా విధానపరమైన చర్యలు చేపట్టినట్లు ఆయన చెప్పారు. భారత్‌లో ఔషధ పరిశ్రమను మరింత ఉన్నతస్థాయికి చేర్చగల సమర్థులైన శాస్త్రవేత్తలు, సాంకేతిక నిపుణులు పెద్ద సంఖ్యలో ఉన్నారని ప్రధానమంత్రి గుర్తుచేశారు. “ఈ సామర్థ్యాన్ని ‘డిస్కవర్ అండ్ మేక్ ఇన్ ఇండియా’ కోసం వాడుకోవాలి” అని ఆయన సూచించారు. దేశీయంగా సామర్థ్యాలను విస్తరించుకోవడాల్సిన అవసరాన్ని ప్రధాని నొక్కిచెప్పారు. “నేడు భారతదేశాన్ని స్వయం సమృద్ధంగా రూపుదిద్దే బాధ్యతను 130 కోట్ల మంది ప్రజలు స్వీకరించిన నేపథ్యంలో టీకాలు, మందుల కోసం కీలక పదార్థాల దేశీయ తయారీ పెంపు గురించి మనం యోచించాలి. ఇది భారత్‌ అధిగమించాల్సిన ఒక హద్దు” అని ప్రధానమంత్రి పిలుపునిచ్చారు. చివరగా- భారత్‌లో ఆలోచనకు రూపమివ్వండి.. భారత్‌లో ఆవిష్కరించండి. ‘మేక్ ఇన్ ఇండియా.. మేక్ ఫర్ ది వరల్డ్’ దిశగా మీ అందరికీ ఇదే మా ఆహ్వానం; మీ సిసలైన శక్తిని కనుగొని ప్రపంచానికి సేవ చేయండని పిలుపునిస్తూ ప్రధాని ఆహ్వానం పలికారు.
‘నాగ్  పుర్  మెట్రో ఫేజ్-2’ కు శంకు స్థాపన చేసిన ప్రధాన మంత్రి;‘నాగ్  పుర్  మెట్రో ఫేజ్-1’ ని దేశ ప్రజల కు ఆయన అంకితం చేశారు

‘నాగ్ పుర్ మెట్రో ఒకటో దశ’ ను దేశ ప్రజల కు ప్రధాన మంత్రి శ్రీ నరేంద్ర మోదీ ఈ రోజు న అంకితం చేశారు. దీనితో పాటు గా ఖాప్ రీ మెట్రో స్టేశన్ లో ‘నాగ్ పుర్ మెట్రో రెండో దశ’ కు శంకుస్థాపన కూడా చేశారు. ప్రధాన మంత్రి ఖాప్ రీ నుండి ఆటోమోటివ్ స్క్వేర్ వరకు, ఇంకా ప్రజాపతి నగర్ నుండి లోక్ మాన్య నగర్ వరకు మొదటి సారి గా రాక పోకల ను జరిపిన రెండు మెట్రో రైళ్ళ కు ప్రారంభ సూచకం గా ఆకుపచ్చటి జెండా ను చూపెట్టారు. నాగ్ పుర్ మెట్రో లో భాగం గా ఒకటో దశ ను 8650 కోట్ల రూపాయల కు పైచిలుకు వ్యయం తో అభివృద్ధి పరచడం జరిగింది. ఇక రెండో దశ ను 6700 కోట్ల రూపాయల కు పైగా వ్యయం తో అభివృద్ధి పరచడం జరుగుతుంది. ప్రధాన మంత్రి ఫ్రీడమ్ పార్క్ మెట్రో స్టేశన్ నుండి నాగ్ పుర్ మెట్రో లో ప్రయాణించి, ఖాప్ రీ మెట్రో స్టేశను కు చేరుకొన్నారు. ఫ్రీడమ్ పార్క్ మెట్రో స్టేశన్ లో మెట్రో రైలు ను ప్రయాణించడానికి పూర్వం ప్రధాన మంత్రి నాగ్ పుర్ మెట్రో రైల్ ప్రాజెక్టు ను పరిశీలించారు. అక్కడ ఏర్పాటు చేసినటువంటి ‘సప్ నోం సే బెహ్ తర్’ ప్రదర్శన ను కూడా ఆయన చూశారు. ప్రధాన మంత్రి ఎఎఫ్ సి గేటు దగ్గర తన కోసం ఒక ఇ-టికెటు ను కొనుగోలు చేశారు. విద్యార్థుల తో, పౌరుల తో మరియు అధికారుల తో కలసి రైలు లో ఆయన ప్రయాణించారు. యాత్ర మధ్య లో వారి తో మాట్లాడారు. ప్రధాన మంత్రి ఒక ట్వీట్ లో – ‘‘నాగ్ పుర్ మెట్రో యొక్క ఒకటో దశ ప్రారంభం సందర్భం లో నాగ్ పుర్ ప్రజల కు నేను అభినందనల ను తెలియజేయదలచాను. రెండు మెట్రో రైళ్ళ కు నేను పచ్చజెండా ను చూపెట్టడం తో పాటు మెట్రో లో ప్రయాణించాను కూడా. ఈ మెట్రో రైలు హాయి గాను, అనుకూలం గాను ఉంది.’’ అని పేర్కొన్నారు. ప్రధాన మంత్రి కార్యాలయం (పిఎంఒ) ఒక ట్వీట్ లో – ‘‘నాగ్ పుర్ మెట్రో లో ప్రయాణించినప్పుడు, ప్రధాన మంత్రి విద్యార్థుల తో, స్టార్ట్-అప్ రంగానికి చెందిన వారితో మరియు జీవనం లో ఇతర రంగాల కు చెందిన పౌరుల తో మాట్లాడారు.’’ అని తెలిపింది. ప్రధాన మంత్రి మెట్రో రైలు లో ఖాప్ రీ మెట్రో స్టేశన్ కు చేరుకొన్నప్పుడు ఆయన వెంట మహారాష్ట్ర ముఖ్యమంత్రి శ్రీ ఏక్ నాథ్ శిందే, మహారాష్ట్ర గవర్నరు శ్రీ భగత్ సింహ్ కోశ్యారీ, మహారాష్ట్ర ఉప ముఖ్యమంత్రి శ్రీ దేవేంద్ర ఫడ్‌ణవీస్ లతో పాటు రహదారి రవాణా మరియు రాజమార్గాల శాఖ కేంద్ర మంత్రి శ్రీ నితిన్ గడ్ కరీ కూడా ఉన్నారు. పూర్వరంగం పట్టణ ప్రాంతాల కు సంబంధించిన రాకపోకల క్రాంతి ని తీసుకు వచ్చేటటువంటి ముందడుగు గా అన్నట్టు, ప్రధాన మంత్రి ‘నాగ్ పుర్ మెట్రో ఫేజ్-1’ ని దేశ ప్రజల కు అంకితం చేయడం తో పాటు గా ఖాప్ రీ మెట్రో స్టేశను లో రెండు మెట్రో రైళ్ళ కు ఆకుపచ్చ జెండా ను చూపించి వాటిని బయలుదేరదీశారు. ఆ రెండు రైళ్ల లో ఒకటి ఆరెంజ్ లైన్ లో ఖాప్ రీ నుండి ఆటోమోటివ్ స్క్వేర్ వరకు, ఇంకొకటి ఆక్వా లైన్ లో ప్రజాపతి నగర్ నుండి లోక్ మాన్య నగర్ వరకు రాకపోక లను జరుపుతాయి. నాగ్ పుర్ మెట్రో లో భాగం అయిన ఒకటో దశ ను మొత్తం 8,650 కోట్ల రూపాయల కు పైగా వ్యయం తో అభివృద్ధి చేయడమైంది. ప్రధాన మంత్రి నాగ్ పుర్ మెట్రో యొక్క రెండో దశ కు శంకుస్థాపన ను కూడా చేశారు. రెండో దశ ను 6,700 కోట్ల రూపాయల కు పైగా ఖర్చు తో అభివృద్ధిపరచడం జరుగుతుంది. https://youtu.be/vr3Sz4TF9lk
భగత్ సింగ్, రాజ్ గురు మరియు సుఖ్ దేవ్ ల ప్రాణ సమర్పణ దినం నాడు వారికి నివాళులు అర్పించిన ప్ర‌ధాన మంత్రి

భగత్ సింగ్, రాజ్ గురు మరియు సుఖ్ దేవ్ ల ప్రాణ సమర్పణ దినం నాడు ప్ర‌ధాన మంత్రి శ్రీ న‌రేంద్ర మోదీ వారికి నివాళులు అర్పించారు. ‘‘భగత్ సింగ్, రాజ్ గురు మరియు సుఖ్ దేవ్ ల ప్రాణ సమర్పణం మన చరిత్రలో ఒక కీలక ఘట్టం. ఈ ముగ్గురు మహనీయులు మన దేశానికి చెందిన వారు కావడం ప్రతి భారతీయునికీ గర్వ కారణం. వీరు తమ నిండు యవ్వనంలో తమ యొక్క జీవితాలను ఇతరులు స్వేచ్ఛాయుతమైనటువంటి మరియు గౌరవంతో కూడినటువంటి జీవితాన్ని గడిపేటందుకుగాను త్యాగం చేశారు’’ అని ప్రధాన మంత్రి తన సందేశంలో పేర్కొన్నారు.
డిసెంబ‌ర్ 16,2018న ఉత్త‌ర‌ప్ర‌దేశ్ సంద‌ర్శించ‌నున్న ప్ర‌ధాన‌మంత్రి న‌రేంద్ర‌మోదీ

ప్ర‌ధాన‌మంత్రి శ్రీ న‌రేంద్ర మోదీ డిసెంబ‌ర్ 16,2018న ఉత్త‌ర‌ప్ర‌దేశ్ సంద‌ర్శించ‌నున్నారు. రాయ్‌బ‌రేలిలో ప్ర‌ధాన‌మంత్రి ఆధునిక కోచ్ ఫ్యాక్ట‌రీని త‌నిఖీ చేస్తారు. అక్క‌డ జ‌రిగే ఒక బ‌హిరంగ స‌భ‌లో ఈ ఫ్యాక్ట‌రీకి చెందిన 900 కోచ్‌లు, హ‌మ్‌స‌ఫ‌ర్ రైలు బోగీల సముదాయాన్ని ప్రారంభిస్తారు. అలాగే వివిధ అభివృద్ధి ప్రాజెక్టుల‌ను జాతికి అంకితం చేస్తారు. ప‌లు అభివృద్ధి కార్య‌క్ర‌మాలకు ప్రారంభోత్స‌వం చేస్తారు. ఈ సంద‌ర్భంగా ప్ర‌ధాని ప్ర‌జ‌ల‌నుద్దేశించి ప్ర‌సంగిస్తారు. అక్క‌డ నుంచి ప్ర‌ధాన‌మంత్రి ప్ర‌యాగ్‌రాజ్ వెళ‌తారు. అక్క‌డ కుంభ‌మేళాకు అత్యాధునిక క‌మాండ్‌,కంట్రోల్ సెంట‌ర్‌ను ప్రారంభిస్తారు. గంగా పూజ చేసి స్వ‌చ్ఛ కుంభ్ ఎగ్జిబిష‌న్‌ను సంద‌ర్శిస్తారు. ప్ర‌యాగ్‌రాజ్‌లో అక్ష‌యావత్‌ను కూడా సంద‌ర్శిస్తారు. అక్క‌డ నుంచి ప్ర‌ధాన‌మంత్రి అండావా వెళ‌తారు. అక్క‌డ వివిధ అభివృద్ధి ప‌థ‌కాల‌ను ఆయ‌న ప్రారంభిస్తారు. కొన్న అభివృద్ధి కార్య‌క్ర‌మాల‌కు శంకుస్థాప‌న చేస్తారు. అక్క‌డ ప్ర‌జ‌ల‌నుద్దేశించి ప్ర‌సంగిస్తారు. ప్ర‌ధాన‌మంత్రి అక్క‌డ నుంచి ప్ర‌యాగ్‌రాజ్‌లోని బ‌మ్‌రౌలి విమానాశ్ర‌యానికి చేరుకుంటారు. అక్క‌డినుంచి ఢిల్లీ తిరిగి వెళ్ల‌డానికి ముందు విమానాశ్ర‌య కొత్త టెర్మిన‌ల్ భ‌వ‌నాన్ని ప్రారంభిస్తారు.
ఐస్ లాండ్ ప్రధాని తో ప్రధాన మంత్రి సమావేశమయ్యారు

రెండో ఇండియా-నార్డిక్ సమిట్ సందర్భం లో ప్రధాన మంత్రి శ్రీ నరేంద్ర మోదీ కోపెన్ హేగన్ లో ఐస్ లాండ్ ప్రధాని శ్రీ కెట్ రీన్ జేకోబ్ స్దోతిర్ తో ఒక ద్వైపాక్షిక సమావేశం లో పాల్గొన్నారు. ఒకటో ఇండియా-నార్డిక్ సమిట్ 2018వ సంవత్సరం ఏప్రిల్ లో స్టాక్ హోమ్ జరిగినప్పుడు మొదటిసారి వారు సమావేశమైన సంగతి ని గుర్తు కు తెచ్చుకొన్నారు. ఈ సంవత్సరం లో రెండు దేశాలు దౌత్య సంబంధాల ను ఏర్పరచుకొని 50వ వార్షికోత్సవం జరుపుకోనున్నాయన్న సంగతి ని వారు లెక్క లోకి తీసుకొన్నారు. ఆర్థిక సహకారాన్ని మరింత గా బలపరచుకోవడం గురించి, విశేషించి జియో థర్మల్ ఎనర్జీ, బ్లూ ఎకానమీ, ఆర్క్ టిక్, పునర్ నవీకరణ యోగ్య శక్తి, మత్స్య పరిశ్రమ, ఫూట్ ప్రోసెసింగ్, విద్యా బోధన, సంస్కృతి వంటి రంగాల లో దృష్టి సారించాలి అని నేతలు ఇద్దరు చర్చించుకొన్నారు. ఐస్ లాండ్ కు ప్రత్యేకమైన ప్రావీణ్యం ఉన్నటువంటి జియో థర్మల్ ఎనర్జీ రంగం లో రెండు దేశాల విశ్వవిద్యాలయాల మధ్య సమన్వయం కోసం కృషి చేయాలి అనే అంశాన్ని ఉభయ పక్షాలు గుర్తించాయి. పురుషుల కు, మహిళల కు సమానమైనటువంటి అవకాశాలు లభించేటట్లు చూడటం లో ప్రధాని జేకోబ్ స్దోతిర్ స్వీయ ప్రయాసల ను ప్రధాన మంత్రి ప్రశంసించారు ఈ విషయం లో భారతదేశం చేపడుతున్న కార్యక్రమాల ను గురించి ప్రధాన మంత్రి ఆమె కు వివరించారు. ఇండియా-ఇఎఫ్ టిఎ వ్యాపార సంప్రదింపుల ను వేగవంతం చేయడం అనే అంశం మీద కూడా చర్చలు జరిగాయి. ప్రాంతీయ పరిణామాలు, ప్రపంచం లో ఘటన క్రమాలు కూడా చర్చల లో చోటు చేసుకొన్నాయి.
దీపావళి కిముందు రోజు అక్టోబరు 23న అయోధ్య నుసందర్శించనున్న ప్రధాన మంత్రి

దీపావళి పూర్వ సంధ్య సందర్భం లో అక్టోబర్ 23వ తేదీ నాడు ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ లోని అయోధ్య ను సందర్శించనున్నారు. సాయంత్రం పూట దాదాపు 5 గంటల వేళ లో భగవాన్ శ్రీ రామ్ లాలా విరాజ్ మాన్ దర్శనం, మరియు పూజా కార్యక్రమాల లో ప్రధాన మంత్రి పాలుపంచుకొంటారు. ఆ తరువాత శ్రీ రామ్ జన్మ్ భూమి తీర్థ్ క్షేత్రం స్థలాన్ని పరిశీలిస్తారు. సుమారు 5 గంటల 45 నిమిషాల కు శ్రీరాముని కి ప్రతీకాత్మక రాజ్యాభిషేకాన్ని ఆయన నిర్వహిస్తారు. సాయంత్రం 6గంటల 30 నిమిషాల సమయం లో సరయు నది న్యూ ఘాట్ వద్ద జరిగే హారతి కార్యక్రమాన్ని ప్రధాన మంత్రి వీక్షిస్తారు. అటు తరువాత ప్రధాన మంత్రి, వైభవోపేతమైనటువంటి ‘దీపోత్సవ్’ ఆరంభం అయినట్లు గా ప్రకటన చేస్తారు. ఈ సంవత్సరం దీపోత్సవ్ తాలూకు ఆరో సంచిక ను నిర్వహించడం జరుగుతున్నది. మరి తొలి సారి గా ప్రధాన మంత్రి ఈ సంబరాల లో స్వయం గా పాలుపంచుకోనున్నారు. ఈ సందర్భం లో 15 లక్షల కు పైగా ప్రమిదల ను వెలిగించనున్నారు. దీపోత్సవ్ లో భాగం గా వివిధ రాష్ట్రాల నుండి వేరు వేరు నృత్య రీతుల ను ప్రదర్శించేటటువంటి పదకొండు రామ్ లీల శకటాల తో పాటు గా మరో అయిదు చైతన్యవంతమైన శకటాల ను కూడా ఏర్పాటు చేయడం జరుగుతుంది. సరయు నది తీరం లో గల రామ్ కీ పైడి ప్రాంతం లో ఒక గొప్ప సంగీత సహిత లేజర్ షో తో పాటు ఒక 3-డి హోలోగ్రాఫిక్ ప్రజెక్శన్ మేపింగ్ శో ను కూడా ప్రధాన మంత్రి చూస్తారు.
ఈద్‌-ఎ-మిలాద్ సంద‌ర్భంగా శుభాకాంక్ష‌లు తెలిపిన ప్ర‌ధాన మంత్రి

ఈద్‌-ఎ-మిలాద్ నాడు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “ఈద్‌-ఎ-మిలాద్ ను పురస్కరించుకొని శుభాకాంక్ష‌లు. ప్ర‌వ‌క్త మ‌హ్మ‌ద్ బోధ‌న‌లు మ‌న స‌మాజంలో సామ‌ర‌స్య స్ఫూర్తిని వర్ధిల్లజేయుగాక” అని ప్ర‌ధాన మంత్రి త‌న సందేశంలో పేర్కొన్నారు.
రాష్ట్రపతి భవన్ లో జరిగిన డిఫెన్స్ ఇన్ వెస్టిచర్ సెరిమని కి హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ న్యూ ఢిల్లీ లోని రాష్ట్రపతి భవన్ లో జరిగిన డిఫెన్స్ ఇన్ వెస్టిచర్ సెరిమని కి హాజరు అయ్యారు. ఈ కార్యక్రమం లో శౌర్య పురస్కారాల ను ప్రదానం చేయడమైంది. ప్రధాన మంత్రి ఒక ట్వీట్ లో – ‘‘ఈ రోజు న శౌర్య పురస్కారాల ను ప్రదానం చేసిన డిఫెన్స్ ఇన్ వెస్టిచర్ సెరిమని కి నేను హాజరు అయ్యాను’’ అని తెలిపారు.
శివగిరి తీర్థయాత్ర 90వ వార్షికోత్సవం మరియు బ్రహ్మ విద్యాలయ యొక్కస్వర్ణోత్సవం సందర్బం లో సంవత్సరం పొడవునా నిర్వహించేటటువంటి సంయుక్త కార్యక్రమంతాలూకు ప్రారంభోత్సవం నంబర్ 7, లోక్ కళ్యాణ్ మార్గ్ లో జరుగనుండగా ఆ వేడుక లోపాలుపంచుకోనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం ఏప్రిల్ 26వ తేదీ నాడు ఉదయం 10:30 గంటల కు నంబర్ 7, లోక్ కళ్యాణ్ మార్గ్ లో శివగిరి తీర్థయాత్ర యొక్క 90వ వార్షికోత్సవం మరియు బ్రహ్మ విద్యాలయ స్వర్ణోత్సవం సందర్భం లో ఏడాది పొడవునా నిర్వహించేటటువంటి సంయుక్త కార్యక్రమానికి సంబంధించిన ప్రారంభోత్సవం లో పాలుపంచుకోనున్నారు. ప్రధాన మంత్రి ఏడాది పొడవునా జరిగే సంయుక్త కార్యక్రమాల తాలూకు గుర్తింపు చిహ్నాన్ని కూడా ఆవిష్కరించనున్నారు. మహా సామాజిక సంస్కరణవాది శ్రీ నారాయణ గురు యొక్క సంరక్షణ మరియు మార్గదర్శకత్వం తో శివగిరి తీర్థయాత్ర ను, బ్రహ్మ విద్యాలయ ను ప్రారంభించడం జరిగింది. శివగిరి తీర్థయాత్ర ను ప్రతి సంవత్సరం లో డిసెంబర్ నెల 30వ తేదీ మొదలుకొని మూడు రోజుల పాటు తిరువనంతపురం లోని శివగిరి లో నిర్వహిస్తూ వస్తున్నారు. శ్రీ నారాయణ గురు చెప్పిన ప్రకారం, తీర్థ యాత్ర యొక్క ఉద్దేశ్యం ప్రజల లో విస్తృత జ్ఞానాన్ని ప్రసరింపచేయడం మరియు వారి సమగ్ర అభివృద్ధి కి, సమృద్ధి కి తోడ్పడడమూను. ఈ కారణం గా ఈ తీర్థ యాత్ర ఎనిమిది అంశాల పైన శ్రద్ధ వహిస్తుంది. ఆ ఎనిమిది విషయాలు ఏవేవి అంటే అవి విద్య, స్వచ్ఛత, ధర్మపరాయణత్వం, చేతివృత్తులు, వ్యాపారం, ఇంకా వాణిజ్యం, వ్యవసాయం, విజ్ఞానశాస్త్రం మరియు సాంకేతిక విజ్ఞానం లతో పాటు సంఘటిత ప్రయాస లు అనేవే. కొద్ది మంది భక్తుల తో 1933వ సంవత్సరం లో ఈ తీర్థయాత్ర ను మొదలు పెట్టడం జరిగింది. ప్రస్తుతం దక్షిణ భారతదేశం లో ప్రస్తుతం ఇది ప్రధానమైన కార్యక్రమాల లో ఒకటి గా మారిపోయింది. ప్రతి సంవత్సరం లో ప్రపంచ వ్యాప్తం గా లక్షల కొద్దీ భక్త జనులు వారు ఏ కులం, ఏ వర్గం, ఏ ధర్మం మరియు ఏ భాష కు చెందిన వారు అనే వాటికి అతీతం గా తీర్థయాత్ర లో పాల్గొనడం కోసం శివగిరి కి తరలి వస్తున్నారు. అన్ని ధర్మాల సిద్ధాంతాలను సమానమైన విధం గా నేర్పించాలని శ్రీ నారాయణ గురు తలచారు. ఈ ఈ దృష్టికోణాన్ని సాకారం చేయడం కోసం శివగిరి లో బ్రహ్మ విద్యాలయాన్ని స్థాపించడమైంది. బ్రహ్మ విద్యాలయ లో శ్రీ నారాయణ గురు యొక్క కార్యాలు, ప్రపంచం లోని అన్ని ప్రధాన ధర్మాల గ్రంథాలు సహా భారతీయ తత్వశాస్త్రంపై 7 సంవత్సరాల పాఠ్యక్రమాన్ని బోధించడం జరుగుతున్నది.
ప్రధాన మంత్రిని కలుసుకున్న బ్రిటీష్ ఎంపీల ప్రతినిధి వర్గం

8 మంది సభ్యులతో కూడిన బ్రిటీష్ పార్లమెంటేరియన్ ల ప్రతినిధి వర్గం ప్రధాన మంత్రి శ్రీ నరేంద్ర మోదీతో ఈ రోజు భేటీ అయింది. భారత దేశం మరియు యుకె మధ్య సంబంధాలు బలమైన ద్వైపాక్షిక మద్ధతుతో కూడుకుని ఉన్నాయని, రెండు దేశాలకు చెందిన పార్లమెంట్ సభ్యుల మధ్య ముఖాముఖి సంభాషణలు పెంపొందాలని ఈ సందర్భంగా ప్రధాన మంత్రి శ్రీ మోదీ పిలుపునిచ్చారు. 2015 నవంబర్ లో తాను యుకె లో పర్యటించిన సంగతిని, అలాగే 2016 నవంబర్ లో ప్రధాని థెరిసా మే భారతదేశంలో పర్యటించడాన్ని ప్రధాన మంత్రి ఎంతో మక్కువతో గుర్తుకు తెచ్చుకున్నారు. 2017 సంవత్సరాన్ని భారతదేశం-యుకె సంస్కృతి సంవత్సరంగా జరుపుకోవడాన్ని ప్రధాన మంత్రి స్వాగతించారు. ఉగ్రవాదానికి వ్యతిరేకంగా జరుగుతున్న ప్రపంచవ్యాప్త యుద్ధంలో భారతదేశం మరియు యుకె సహజ భాగస్వాములని ప్రధాన మంత్రి అన్నారు. ఉగ్రవాదం, తీవ్రవాదం మరియు విప్లవవాదాలపై పార్లమెంటు సభ్యులు ఉమ్మడిగా గళమెత్తాలని కూడా ఆయన విజ్ఞప్తి చేశారు.
కర్నాటక ప్రజల కు ‘కర్నాటక రాజ్యోత్సవ’ సందర్భం లో శుభాకాంక్షలు తెలిపిన ప్రధాన మంత్రి

‘కర్నాటక రాజ్యోత్సవ’ సందర్భం లో ప్రధాన మంత్రి శ్రీ నరేంద్ర మోదీ కర్నాటక ప్రజల కు శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘కర్నాటక రాజ్యోత్సవ తాలూకు విశిష్ట సందర్భం లో ఇవే శుభాకాంక్షలు. కర్నాటక ప్రజల కు ఏదైనా కొత్త గా చేయాలి అనేటటువంటి ఉత్సాహం ఉండటం తో కర్నాటక ఒక విశిష్టమైన గుర్తింపు ను తెచ్చుకొంది. ఈ రాష్ట్రం అసాధారణమైనటు వంటి పరిశోధన మరియు సాహస కార్యాల లో అగ్ర భాగాన నిలుస్తోంది. రాబోయే కాలాల లో కర్నాటక సఫలత తాలూకు కొత్త కొత్త శిఖరాల ను అందుకోవాలని ఆశిస్తున్నాను’’ అని పేర్కొన్నారు.
ఆంధ్ర ప్ర‌దేశ్ లో ఒక కేంద్రీయ విశ్వవిద్యాల‌యాన్ని ఏర్పాటు చేసేందుకు ఆమోదం తెలిపిన మంత్రివ‌ర్గం

ఆంధ్ర ప్ర‌దేశ్ లోని అనంత‌పురం జిల్లా జంత‌లూరు గ్రామం లో “సెంట్ర‌ల్ యూనివ‌ర్సిటీ ఆఫ్ ఆంధ్ర ప్ర‌దేశ్” పేరుతో ఒక కేంద్రీయ విశ్వవిద్యాల‌యాన్ని ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం సూత్ర‌ప్రాయ ఆమోదాన్ని తెలిపింది. ఈ విశ్వవిద్యాల‌యం స్థాప‌న లో తొలి ద‌శ వ్య‌యాన్ని భ‌రించేందుకు 450 కోట్ల రూపాయ‌ల నిధుల‌ను అందించాల‌ని నిర్ణ‌యించారు. సెంట్ర‌ల్ యూనివ‌ర్సిటీ కార్యకలాపాలను తాత్కాలిక క్యాంప‌స్ నుండి ఆరంభింపచేయాల‌నే ప్ర‌తిపాద‌న‌ను కూడా మంత్రివ‌ర్గం ఆమోదించింది. ఇందుకోసం సి, చ‌ట్ట‌బ‌ద్ధ‌ హోదా ను క‌ల్పిస్తారు. ది సెంట్ర‌ల్ యూనివ‌ర్సిటీస్ యాక్ట్, 2009 కు స‌వ‌రణను తీసుకు వచ్చే వ‌ర‌కు తాత్కాలిక కేంపస్ కు చట్టబద్ధ హోదా ను కల్పించేందుకు సొసైటీస్ రిజిస్ట్రేష‌న్ యాక్ట్, 1860 లో భాగంగా తొలుత ఒక సొసైటీ ని ఏర్పాటు చేస్తారు. విద్యా సంబంధ కార్య‌క‌లాపాల‌ను 2018-19 విద్యా సంవ‌త్స‌రం నుండి మొద‌లుపెట్టేందుకు వీలుగా ఈ మేరకు సొసైటీని ఏర్పాటు చేస్తారు. నూత‌న విశ్వ‌విద్యాల‌య పాల‌క వ్య‌వ‌స్థ ఏర్పడేటంత వ‌ర‌కు కేంద్రీయ విశ్వవిద్యాల‌యానికి ఇప్ప‌టికే ప‌నిచేస్తున్న ఒక సెంట్ర‌ల్ యూనివ‌ర్సిటీ మార్గ‌ద‌ర్శ‌క‌త్వాన్ని వ‌హిస్తుంది. ఈ ఆమోదం విద్యా సంబంధ సదుపాయాల‌లో ప్రాంతీయ అస‌మాన‌త‌ల‌ను త‌గ్గించ‌డంతో పాటు ఉన్న‌త విద్య యొక్క నాణ్య‌త‌ను మ‌రియు ఉన్నత విద్య యొక్క ల‌భ్య‌త‌ను పెంపొందించ‌డంలో తోడ్ప‌డనుంది; అలాగే, ఆంధ్ర‌ ప్ర‌దేశ్ పున‌ర్ వ్య‌వ‌స్థీక‌ర‌ణ చ‌ట్టం, 2014 అమ‌లు కు కూడా వీలు క‌ల్పించనుంది.
ప్ర‌ధాన మంత్రి శ్రీ న‌రేంద్ర మోదీ తో ముస్లిమ్ ఉలేమాలు, మేధావులు మరియు విద్యావేత్తల ప్రతినిధి వర్గం భేటీ

భారతీయ యువత విప్లవ తత్త్వాన్ని విజయవంతంగా ప్రతిఘటించారన్న ప్రధాన మంత్రి ప్ర‌ధాన మంత్రి శ్రీ న‌రేంద్ర మోదీ తో ముస్లిమ్ ఉలేమాలు, మేధావులు, విద్యావేత్తలు మరియు ఇతర ప్రముఖ వ్యక్తులతో కూడిన ప్రతినిధి వర్గం ఈ రోజు భేటీ అయింది. వృద్ధి ఫలాలు అందరికీ అందటం, సమాజంలో అల్పసంఖ్యాక వర్గాలతో సహా అన్ని వర్గాల వారు సాంఘికంగాను, ఆర్థికంగాను మరియు విద్యపరంగాను సాధికారితను సంతరించుకోవాలనే లక్ష్యంతో కేంద్ర ప్రభుత్వం చర్యలను తీసుకొంటుండటం పట్ల ప్రతినిధి వర్గం ప్రధాన మంత్రికి అభినందనలు తెలిపింది. భారతదేశం నుండి హజ్ యాత్రికుల సంఖ్యను పెంచుతూ సౌదీ ప్రభుత్వం తీసుకున్న నిర్ణయాన్ని కూడా ప్రతినిధి వర్గం ప్రశంసించింది. ఈ విషయంలో ప్రధాన మంత్రి కనబరచిన చొరవకు ఆయనకు అభినందనలు తెలియజేసింది. అవినీతికి, నల్లధనానికి వ్యతిరేకంగా ప్రధాన మంత్రి మొదలుపెట్టిన ఉద్యమాన్ని ప్రతినిధి వర్గం ముక్తకంఠంతో మద్దతు పలికింది. అవినీతికి వ్యతిరేకంగా జరుగుతున్న పోరాటం పేదలకు, మరీ ముఖ్యంగా అల్పసంఖ్యాక వర్గాల వారికి ప్రయోజనం చేకూర్చుతుందని ప్రతినిధి వర్గం ఒప్పుకొంది. ప్రపంచ వ్యాప్తంగా పలు విదేశాలతో సంబంధాలను పటిష్టపరచుకొనేందుకు ప్రధాన మంత్రి చేస్తున్న కృషికిగాను ఆయనకు ప్రతినిధి వర్గం శుభాభినందనలు తెలిపింది. ప్రపంచంలోని ప్రతి మూలనా ఉన్న ప్రతి ఒక్క భారతీయుడు గర్వపడుతున్నట్లు పేర్కొంది. స్వచ్ఛ భారత్ దిశగా ప్రధాన మంత్రి పడుతున్న ప్రయాసను కూడా ప్రతినిధి వర్గ సభ్యులు మెచ్చుకొన్నారు. ఇవాళ ప్రపంచంలోని అనేక ప్రాంతాలలో ప్రభావం చూపుతున్న విప్లవ తత్త్వాన్ని భారతదేశపు యువత విజయవంతంగా అడ్డుకోగలిగినట్లు ప్రధాన మంత్రి అన్నారు. దీనికి ఘనత అంతా కూడా మన ప్రజలు చిరకాలంగా వారసత్వంగా పంచుకొంటున్న భావనకు దక్కాలని ఆయన చెప్పారు. ఈ వారసత్వాన్ని ముందుకు తీసుకువెళ్లడం మన అందరిపైన ఇప్పుడు ఉన్న బాధ్యత అని ఆయన అన్నారు. సంస్కృతి, సంప్రదాయాలు మరియు భారతదేశపు సాంఘిక యవనిక ఉగ్రవాదుల లేదా వారి ప్రాయోజకుల క్రూర కృత్యాలు సఫలమవడాన్ని ఎన్నటికీ సహించబోదని ఆయన స్పష్టంచేశారు. విద్య మరియు నైపుణ్యాల వికాసం యొక్క ప్రాధాన్యాన్ని ప్రధాన మంత్రి వివరించారు. లాభసాటి ఉపాధికల్పనకు, పేదరికం నుండి అభ్యున్నతి వైపు పయనించేందుకు విద్య మరియు నైపుణ్యాల వికాసం కీలక సాధనాలు అని ఆయన అన్నారు. భారతదేశం నుండి హజ్ యాత్రికుల సంఖ్యను పెంచుతూ సౌదీ అరేబియా ప్రభుత్వం నిర్ణయం తీసుకోవడాన్ని ప్రధాన మంత్రి అభినందించారు. విదేశాలలో భారతీయ ముస్లిముల పట్ల సకారాత్మక అభిప్రాయావళి రూపుదిద్దుకొన్నదని ఆయన చెప్పారు. ప్రతినిధి వర్గంలో ఇమామ్ శ్రీ ఉమర్ అహ్మద్ ఇల్యాసి (చీఫ్ ఇమామ్ ఆఫ్ ఇండియా, ఆల్ ఇండియా ఆర్గనైజేషన్ ఆఫ్ ఇమామ్స్ ఆఫ్ మాస్క్ స్); లెఫ్టినెంట్ జనరల్ (రిటైర్ డ్) శ్రీ జమీరుద్దీన్ షా (అలీగఢ్ ముస్లిం విశ్వవిద్యాలయ ఉప కులపతి); శ్రీ ఎమ్ వై ఇక్బాల్ (భారత సర్వోన్నత న్యాయస్థానం పూర్వ న్యాయమూర్తి); జామియా మిల్లియా ఇస్లామియా ఉప కులపతి శ్రీ తలత్ అహ్మద్ మరియు ఉర్దూ పత్రికారచయిత శ్రీ శాహిద్ సిద్దికీ లు సభ్యులుగా ఉన్నారు. అల్పసంఖ్యాక వర్గాల శాఖ సహాయ మంత్రి (స్వతంత్ర బాధ్యత) & పార్లమెంటరీ వ్యవహారాల మంత్రి శ్రీ ముఖ్తార్ అబ్బాస్ నక్వీ మరియు విదేశీ వ్యవహారాల శాఖ సహాయ మంత్రి శ్రీ ఎం..జె. అక్బర్ లు కూడా ఈ కార్యక్రమంలో పాల్గొన్నారు.